b'\n_START_ARTICLE_\nLeck mich im Arsch\n_START_PARAGRAPH_\nLeck mich im Arsch (suom. Nuole minun persett\xc3\xa4ni, vastaa ilmaisua "haista paska") on Wolfgang Amadeus Mozartin s\xc3\xa4velt\xc3\xa4m\xc3\xa4 kuusi\xc3\xa4\xc3\xa4ninen kaanon B-duurissa. Kappaletta ei julkaistu s\xc3\xa4velt\xc3\xa4j\xc3\xa4neron elinaikana, mutta h\xc3\xa4nen vaimonsa Constanze Mozart luovutti sen leipzigil\xc3\xa4iselle kustantamolle Breitkopf & H\xc3\xa4rtelille vuonna 1799. Kustantaja sensuroi kaanonia, muun muassa vaihtoi sen alkusanat muotoon "La\xc3\x9ft froh uns sein" (suom. Iloitkaamme). Nykyisin ei ole varmaa tietoa, millaiset sanat Mozart tarkoitti kaanoniinsa alkujaan; vain laulun nimi on tiedossa. Kaanonin j\xc3\xa4rjestysluku K\xc3\xb6chelin luettelon uusimmassa painoksessa on 382c, alkuper\xc3\xa4isess\xc3\xa4 laitoksessa 231._NEWLINE_Leck mich im Arschia ei tule sekoittaa kolmi\xc3\xa4\xc3\xa4niseen kaanoniin Leck mir den Arsch fein recht sch\xc3\xb6n sauber (suom. Nuole perseeni hienosti oikein kauniin puhtaaksi), jonka Mozartin arvellaan s\xc3\xa4velt\xc3\xa4neen Wieniss\xc3\xa4 samoihin aikoihin vuonna 1782.\n_START_SECTION_\nSanat\n_START_PARAGRAPH_\nLeck mich im Arsch ("La\xc3\x9ft froh uns sein!")_NEWLINE__NEWLINE_La\xc3\x9ft uns froh sein!_NEWLINE__NEWLINE_Murren ist vergebens!_NEWLINE__NEWLINE_Knurren, Brummen ist vergebens,_NEWLINE__NEWLINE_ist das wahre Kreuz des Lebens._NEWLINE__NEWLINE_Drum lasst uns froh und fr\xc3\xb6hlich sein!'